
ΑΠΟΦΑΣΕΙΣ 



Εγκριση Μεταπτυχιακού Προγράμματος Σπουδών Φιλο¬ 
σοφίας του Τμήματος Φιλοσοφίας, Παιδαγωγικής και 
Ψυχολογίας του Εθνικού και Καποδιστριακού Πανεπι¬ 
στημίου Αθηνών. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη 
1 Τις διατάξεις: 

α) των άρθρων 11, 12 και 13 του Ν. 2083/92 (ΦΕΚ 159 
τ.Α') «Εκσυγχρονισμός της Ανώτατης Εκπαίδευσης». 

β) Του άρθρου 16 παρ. 1 και 2 του Ν. 2327/95 (ΦΕΚ 156 
τ.Α') «Εθνικό Συμβούλιο Παιδείας, ρύθμιση θεμάτων Έ¬ 
ρευνας, Παιδείας κ.λπ.». 


γ) Του άρθρου 29Α του Ν. 1558/85 (ΦΕΚ 137 Α) «Κυ¬ 
βέρνηση και Κυβερνητικά Όργανα», όπως αυτό τροπο¬ 
ποιήθηκε με το άρθρο 27 του Ν. 2081/92 (ΦΕΚ 154Α'), 
«Ρύθμιση του Θεσμού των Επιμελητηρίων .... και άλλες 
διατάξεις» και αντικαταστάθηκε με την παράγραφο 2α 
του άρθρου 1 του Ν 2469/1997 (ΦΕΚ 38Α') «Περιορισμός 
και βελτίωση της αποτελεσματικότητας των κρατικών δα¬ 
πανούν και άλλες διατάξεις». 

2. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη εις βάρος του Κρατικού Προ¬ 
ϋπολογισμού. 

3. Το απόσπασμα πρακτικών της ΓΣΕΣ του τμήματος Φι¬ 
λοσοφίας, Παιδαγωγικής και Ψυχολογίας του Πανεπιστη¬ 
μίου Αθηνών (συνεδρία 2η της 20.3.1996). 

4. Το απόσπασμα πρακτικών της Συγκλήτου με την Ει¬ 
δική Σύνθεση του Πανεπιστημίου Αθηνών (συνεδρία της 
4.7.1996), αποφασίζουμε: 

Αρθρο 1 

Γενικές Διατάξεις 

ΤοΤμήμαΦιλοσοφίας, Παιδαγωγικής και Ψυχολογίας ορ¬ 
γανώνει και λειτουργεί από το ακαδημαϊκό έτος 1999-2000 
Πρόγραμμα Μεταπτυχιακών Σπουδών Φιλοσοφίας με δύο 
ειδικεύσεις: Συστηματική Φιλοσοφία και Ιστορία της Φιλο¬ 
σοφίας, σύμφωνα με τις διατάξεις της απόφασης αυτής και 
τις διατάξεις των άρθρων 10 έως 12 του Ν. 2083/92. 

Άρθρο 2 

Αντικείμενο - Σκοπός 

Σκοπός του Προγράμματος Μεταπτυχιακών Σπουδών 
Φιλοσοφίας είναι η προαγωγή της γνώσης και η ανάπτυξη 
της έρευνας στη Φιλοσοφία και την Ιστορία της Φιλοσο¬ 
φίας Ειδικότερα, το Πρόγραμμα αυτό αποσκοπεί στην ει¬ 
δίκευση επιλεγμένου αριθμού σπουδαστών σε ορισμέ¬ 
νους φιλοσοφικούς κλάδους και στην καθοδήγησή των 
για τη σύνταξη διδακτορικής διατριβής. Επίσης αποβλέ¬ 
πει στη φιλοσοφική επιμόρφωση και μετεκπαίδευση των 
Εκπαιδευτικών της Πρωτοβάθμιας και της Δευτεροβάθ¬ 
μιας Εκπαίδευσης για την αρτιότερη επιτέλεση του παι¬ 
δευτικού και μορφωτικού έργου τους. 

Άρθρο 3 

Μεταπτυχιακοί Τίτλοι 

Το πρόγραμμα Μεταπτυχιακών Σπουδών Φιλοσοφίας 
απονέμει: 

1, Μεταπτυχιακό Δίπλωμα Ειδίκευσης στους Τομείς; 
α) Συστηματική Φιλοσοφία, 

β) Ιστορία της Φιλοσοφίας, και 

2, Διδακτορικό Δίπλωμα στη Φιλοσοφία. 

Άρθρο 4 

Κατηγορίες Πτυχιούχων 

Στο Πρόγραμμα Μεταπτυχιακών Σπουδών γίνονται δε¬ 
κτοί πτυχιούχοι των αντιστοίχων Τμημάτων Ελληνικών 
Πανεπιστημίων ή ανεγνωρισμένων ως ομοταγών Ιδρυμά¬ 
των της αλλοδαπής Πτυχιούχοι άλλων κλάδων είναι δυ¬ 
νατόν να γίνονται δεκτοί στο Πρόγραμμα Μεταπτυχιακών 
Σπουδών Φιλοσοφίας, αφού παρακολουθήσουν από το 
Πρόγραμμα Προπτυχιακών Σπουδών του Τομέα Φιλοσο¬ 
φίας τέσσερα μαθήματα Φιλοσοφίας και εξετασθούν επι- 
τυχώς αε δύο από αυτά 

Άρθρο 5 

Χρονική διάρκεια 

Η χρονική διάρκεια για την απονομή τίτλου ορίζεται και 
για τις δύο Ειδικεύσεις για μεν τα Μεταπτυχιακά διπλώ¬ 
ματα Ειδίκευσης σε τέσσερα (4) διδακτικά εξάμηνα, για 
δε το διδακτορικό δίπλωμα σε τρία (3) επί πλέον διδακτι¬ 
κά εξάμηνα. 

Άρθρο 6 

Πρόγραμμα μαθημάτων 

Τα μαθήματα του προγράμματος Μεταπτυχιακών 
Σπουδών Φιλοσοφίας για κάθε ειδίκευση είναι τα ακόλου¬ 
θα. 

I Μαθήματα ειδίκευσης στη Συστηματική Φιλοσοφία; 

Γνωσιολογία 

Αξιολογία 

Μεταφυσική 

Κοινωνική και Πολιτική Φιλοσοφία 
Φιλοσοφία και Μεθοδολογία των επιστημών 
Φιλοσοφία της Ιστορίας και του Πολιτισμού 
Φιλοσοφία της Παιδείας 

II. Μαθήματα ειδίκευσης στην Ιστορία της Φιλοσοφίας: 
Αρχαία Ελληνική Φιλοσοφία 

Μεσαιωνική Φιλοσοφία - Φιλοσοφία της Αναγεννήσεως 
Βυζαντινή Φιλοσοφία 
Νεώτερη και Σύγχρονη Δυτική Φιλοσοφία 
Νεοελληνική Φιλοσοφία 
Φιλοσοφία των Ανατολικών Λαών 
Συγκριτική Ιστορία της Φιλοσοφίας 
Σε κάθε εξάμηνο διδάσκονται δύο από τα παραπάνω 
μαθήματα, επί τέσσερις ώρες την εβδομάδα έκαστον Στο 
τέταρτο εξάμηνο διδάσκεται ένα μόνο μάθημα, επειδή ο 
σπουδαστής εκπονεί την μεταπτυχιακή εργασία του, Η δι¬ 
δασκαλία περιλαμβάνει Παραδόσεις και Σεμινάρια. Ο 
φοιτητής του προγράμματος Μεταπτυχιακών σπουδών 
που οδηγεί στη λήψη Μεταπτυχιακού Διπλώματος Ειδί¬ 
κευσης οφείλει να παρακολουθήσει τα μαθήματα και να 
συμμετάσχει στα σεμινάρια της Ειδίκευσής του. Ο κύκλος 
ειδίκευσης τερματίζεται με την υποβολή μεταπτυχιακής 
εργασίας ενδεικτικής των ερευνητικών και συνθετικών ι¬ 
κανοτήτων του φοιτητή. Η επιτυχής φοίτηση (παρακο¬ 
λούθηση μαθημάτων - συμμετοχή σε σεμινάρια) και η θε¬ 
τική αξιολόγηση της διπλωματικής εργασίας οδηγούν 
στη λήψη του μεταπτυχιακού διπλώματος ειδίκευσης. Τις 
σεμιναριακές εργασίες βαθμολογεί ο διδάσκων, αυτός 


δε κρίνει και την επίδοση του μεταπτυχιακού φοιτητή στα 
μαθήματα. Την διπλωματική εργασία αξιολογεί ο Καθη¬ 
γητής του μαθήματος, στον οποίον αυτή αναφέρεται και 
δύο άλλα μέλη ΔΕΠ του Τομέα της Φιλοσοφίας που διδά¬ 
σκουν στο Μεταπτυχιακό Πρόγραμμα Ειδίκευσης. Στην 
τριμελή επιτροπή μπορεί να μετέχει και μέλος ΔΕΠ άλλου 
Τομέα ή Τμήματος, εφ’ όσον επιβάλλει τούτο το θέμα της 
εργασίας, Η κλίμακα βαθμολογίας είναι η ισχύουσα στα 
Πανεπιστήμιο Αθηνών. 

0 φοιτητής που συνεχίζει για την απόκτηση διδακτορι¬ 
κού διπλώματος συμμετέχει ενεργώς σε πρόγραμμα ειδι¬ 
κών διαλέξεων και σεμιναρίων που διοργανώνει ο τομέας 
Φιλοσοφίας καθώς και σε ερευνητικές δραστηριότητες 
αυτού. Κατά τα λοιπά τηρούνται όσα για την απόκτηση δι¬ 
δακτορικού διπλώματος ορίζονται στις παραγράφους 
5α-δ του άρθρου 12 του Ν. 2083/1992. 

Άρθρο 7 

Αριθμός εισακτέων 

Στο Πρόγραμμα εισάγονται ετησίως μέχρι τριάντα (30) 
σπουδαστές και για τις δύο ειδικεύσεις. Μέχρι δέκα πέντε 
(15) για την ειδίκευση στη Συστηματική Φιλοσοφία και μέ¬ 
χρι δέκα πέντε (15) για την ειδίκευση στην Ιστορία της Φι¬ 
λοσοφίας. Ο αριθμός αυτός μπορεί να διαφοροποιείται 
κάθε χρόνο ανάλογα με τις εκπαιδευτικές δυνατότητες 
του Τομέα της Φιλοσοφίας. 

Υπότροφοι του Ι.Κ.Υ., της Ελληνικής Κυβερνήσεως και 
ξένων κρατών καθώς και πτυχιούχοι Πανεπιστημίων της 
αλλοδαπής, εισάγονται ως υπεράριθμοι. 

Άρθρο 8 
Προσωπικό 

Στο Πρόγραμμα Μεταπτυχιακών Σπουδών Φιλοσοφίας 
διδάσκουν τα μέλη ΔΕΠ του Τομέα Φιλοσοφίας, τα οποία 
είναι συνολικά 17. 

Είναι δυνατή η συμμετοχή και μελών ΔΕΠ άλλων Τμη¬ 
μάτων καθώς και επιστημόνων ανεγνωρισμένου κύρους, 
οι οποίοι διαθέτουν εξειδικευμένες γνώσεις ή σχετική ε¬ 
μπειρία στο αντικείμενο του ΠΜΣ. Το διοικητικό προσωπι¬ 
κό του Προγράμματος είναι γραμματεύς με πλήρη απα¬ 
σχόληση. 

Άρθρο 9 

Υλικοτεχνική Υποδομή 

Θα χρησιμοποιηθεί για το πρόγραμμα η υπάρχουσα υ¬ 
λικοτεχνική υποδομή του Τμήματος Φιλοσοφίας, Παιδα¬ 
γωγικής και Ψυχολογίας, η οποία κρίνεται επαρκής. Την 
αναγκαία για τη διεξαγωγή των Σεμιναρίων αίθουσα θα 
διαθέσειτο Πανεπιστήμιο, σε χώρους όπου στεγάζεται το 
τμήμα Φιλοσοφίας, Παιδαγωγικής και Ψυχολογίας. 

Άρθρο 10 

Διάρκεια Λειτουργίας 

Το Πρόγραμμα Μεταπτυχιακών Σπουδών Φιλοσοφίας 
θα λειτουργήσει για μια δεκαετία. 

Άρθρο 11 

Κόστος Λειτουργίας 

Δεν απαιτούνται πρόσθετες δαπάνες λειτουργίας, ε¬ 
κτός από ένα ποσό της τάξεως των 2.000.000 δρχ. για κά¬ 
θε ακαδημαϊκό έτος, το οποίο θα διατίθεται για τρέχοντα 
έξοδα λειτουργίας του Προγράμματος (γραφική ύλη 

κ.λπ.) και το οποίο θα καλυφθεί από τον προϋπολογισμό 
του Πανεπιστημίου. 

Η απαιτούμενη θέση γραμματέως θα καλυφθεί από το 
Πανεπιστήμιο. 

Αρθρο 12 

Μεταβατικές διατάξεις 

Ρυθμίσεις που αναφέρονται σε εντάξεις μεταπτυχιακών 
φοιτητών γίνονται ύστερα από απόφαση της Γ.Σ.Ε.Σ. 

Η έναρξη λειτουργίας του ανωτέρω Προγράμματος Με¬ 
ταπτυχιακών Σπουδών καθορίζεται με απόφαση της Συ¬ 
γκλήτου Ειδικής Σύνθεσης, ύστερα από εισήγηση της Γε¬ 
νικής Συνέλευσης Ειδικής Σύνθεσης του Τμήματος. 

Η απόφαση αυτή να δημοσιευθεί στην Εφημερίδα της 
Κυβερνήσεως, 

Αθήνα, 21 Απριλίου 1999 

Ο ΥΠΟΥΡΓΟΙ 

ΓΕΡΑΣΙΜΟΣ Δ. ΑΡΣΕΝΗΣ 
-♦- 

Αριθ. Β7/158 (2) 

Έγκριση Προγράμματος Μεταπτυχιακών Σπουδών του 
Τομέα Β' Ιδιωτικού δικαίου του Τμήματος Νομικής του 
Εθνικού και Καποδιστριακού Πανεπιστημίου Αθηνών. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη 

1. Τις διατάξεις: 

α) των άρθρων 11,12 και 13 του Ν. 2083/92 (ΦΕΚ 159 
τ.Α') «Εκσυγχρονισμός της Ανώτατης Εκπαίδευσης». 

β) Του άρθρου 16 παρ. 1 και 2 του Ν 2327/95 (ΦΕΚ 156 
τ.Α') «Εθνικό Συμβούλιο Παιδείας, ρύθμιση θεμάτων Έ¬ 
ρευνας, Παιδείας κ.λπ.». 

γ) Του άρθρου 29Α του Ν. 1558/85 (ΦΕΚ 137 Α') «Κυ¬ 
βέρνηση και Κυβερνητικά Όργανα», όπως αυτό τροπο¬ 
ποιήθηκε με το άρθρο 27 του Ν. 2081/92 (ΦΕΚ 154Α'), 
«Ρύθμιση του Θεσμού των Επιμελητηρίων .... και άλλες 
διατάξεις» και αντικαταοτάθηκε με την παράγραφο 2α 
του άρθρου 1 του Ν. 2469/1997 (ΦΕΚ38Α') «Περιορισμός 
και βελτίωση της αποτελεσματικότητας των κρατικών δα¬ 
πανών και άλλες διατάξεις». 

2. Το γεγονός ότι από τις διατάξεις της απόφασης αυ¬ 
τής δενπροκαλείταιδαπάνηειςβάροςτου Κρατικού Προ¬ 
ϋπολογισμού. 

3. Τα αποσπάσματα πρακτικών της ΓΣΕΣ του τμήματος 
Νομικής του Παν/μίου Αθηνών (συνεδρίες 22.11.95 και 
15.10.97). 

4 Τα αποσπάσματα πρακτικών της Συγκλήτου με την 
Ειδική Σύνθεση του Πανεπιστημίου Αθηνών (συνεδρίες 
15.2.1996 και 5.2.98), αποφασίζουμε: 

Εγκρίνουμε από το ακαδημαϊκό έτος 1998-1999 τη λει¬ 
τουργία του Προγράμματος Μεταπτυχιακών Σπουδών 
του τμήματος Νομικής του Πανεπιστημίου Αθηνών σύμ¬ 
φωνα με τα εξής: 

Αρθρο 1 

Γ ενικές Διατάξεις 

Το Τμήμα Νομικής του Πανεπιστημίου Αθηνών οργανώ¬ 


νει και λειτουργεί στο πλαίσιο του Τομέα αυτού Β' Ιδιωτι¬ 
κού Δικαίου Πρόγραμμα Μεταπτυχιακών Σπουδών από το 
ακαδημαϊκό έτος 1998-1999, σύμφωνα με τις διατάξεις 
της απόφασης αυτής και τις διατάξεις των άρθρων 10 έ¬ 
ως 14 του Ν. 2083/92, όπως τροποποιήθηκαν και ισχύουν. 

Άρθρο 2 

Σκοπός 

Το Πρόγραμμα Μεταπτυχιακών Σπουδών (Π.Μ.Σ.) α¬ 
πευθύνεται σε πτυχιούχους Νομικής και σκοπό έχει να 
τους εξοικειώσει με τις σύγχρονες μεθόδους έρευνας και 
εφαρμογής του δικαίου και τα ειδικότερα προβλήματα 
των επιμέρους γνωστικών αντικειμένων του Τομέα Β' Ι¬ 
διωτικού Δικαίου του Τμήματος Νομικής του Παν/μίου Α¬ 
θηνών (εμπορικό δίκαιο, εργατικό δίκαιο και πολιτική δι¬ 
κονομία), όπως αυτά εξειδικεύονται στο άρθρο 6 της πα¬ 
ρούσας, να συμβάλει στη θεωρητική εμβάθυνση των 
γνώσεων που απόκτησαν κατά το προπτυχιακό στάδιο, να 
τους υποβοηθήσει στην ερευνητική ενασχόληση και με¬ 
θοδολογία, καθώς και στην προώθηση της εξειδίκευσης 
και της εξοικείωσης με την πρακτική εφαρμογή στα γνω¬ 
στικά αυτά αντικείμενα. 

Άρθρο 3 

Μεταπτυχιακοί Τίτλοι 

Το Π.Μ.Σ. περιλαμβάνει σπουδές δύο κύκλων. Ο πρώ¬ 
τος κύκλος σπουδών απονέμει Μεταπτυχιακό Δίπλωμα 
Ειδίκευσης στις κατευθύνσεις του Εμπορικού Δικαίου, 
του Εργατικού Δικαίου και της Πολιτικής Δικονομίας. Ο 
δεύτερος κύκλος απονέμει Διδακτορικό Δίπλωμα στα εν 
λόγω γνωστικά αντικείμενα. 

Αρθρο 4 

Κατηγορίες Πτυχιούχων 

Στο Π.Μ.Σ. γίνονται δεκτοί ως μεταπτυχιακοί φοιτητές 
όσοι συγκεντρώνουν τις προϋποθέσεις του άρθρου 12 
παρ. 2 στοιχ. α του Ν. 2083/1992, υπό τους ειδικότερους 
όρους: 

α. Έχουν πτυχίο νομικού τμήματος ελληνικού ΑΕΙ ή α¬ 
ντίστοιχου τμήματος ομοταγους ΑΕΙ της αλλοδαπής με 
γενικό βαθμό τουλάχιστον «λίαν καλώς» (ή, προκειμένου 
για αλλοδαπά πτυχία, τον αντίστοιχο γενικό βαθμό) ή μέ¬ 
σο όρο βαθμολογίας των μαθημάτων του Τομέα Β' Ιδιωτι¬ 
κού Δικαίου τουλάχιστον «λίαν καλώς» (ή, προκειμένου 
για αλλοδαπούς τίτλους τον αντίστοιχό του μέσο όρο). 

β, Έχουν μέσο όρο βαθμολογίας στα μαθήματα του συ¬ 
γκεκριμένου επιστημονικού τομέα που θα επιλέξουν του¬ 
λάχιστον «λίαν καλώς» (ή, προκειμένου για αλλοδαπούς 
τίτλους, τον αντίστοιχό του μέσο όρο). 

γ. Έχουν αποδεδειγμένα καλή γνώση μιάς από τις 
γλώσσες αγγλική, γερμανική, γαλλική ή ιταλική, αν είναι 
Έλληνες, ή της ελληνικής, αν είναι αλλοδαποί. 

2. Σχετικά επιφυλάσσεται η εφαρμογή των διατάξεων 
τουΝ. 2083/1992και2327/1995. 

Άρθρο 5 

Χρονική διάρκεια 

Η χρονική διάρκεια για την απονομή των κατά το άρθρο 
3 τίτλων ορίζεται για μεν το Μεταπτυχιακό Δίπλωμα Ειδί¬ 
κευσης (ΜΔΕ) σε τρία (3) διδακτικά εξάμηνα, και για το δι- 

δακτορικό δίπλωμα σε έξι (6) επί πλέον ερευνητικά εξά¬ 
μηνα τουλάχιστον πριν από την υποβολή προς κρίση της 
διδακτορικής διατριβής. Το ετήσιο διδακτικό πρόγραμμα 
διαρκεί από τον Οκτώβριο έως και το Μάιο κάθε ακαδη¬ 
μαϊκού έτους. 

Άρθρο 6 

Πρόγραμμα μαθημάτων ΜΔΕ 

Τα μαθήματα του ΜΔΕ γίνονται στα δύο (2) πρώτα εξά¬ 
μηνα. Το τρίτο εξάμηνο διατίθεται για την εκπόνηση ειδι¬ 
κής διπλωματικής εργασίας. 

Τα μαθήματα περιλαμβάνουν παραδόσεις εμβάθυνσης, 
φροντιστηριακές εργασίες ή ασκήσεις, ερευνητικά σεμι¬ 
νάρια και κάθε άλλου είδους εκπαιδευτικές δραστηριότη¬ 
τες, εξειδικεύονται δε σε σχέση με κάθε γνωστικό αντι¬ 
κείμενο του Π.Μ.Σ., όπως ακολουθεί: 

I. ΕΜΠΟΡΙΚΟ ΔΙΚΑΙΟ 

Α' Εξάμηνο 

1. Γενική θεωρία του εμπορίου και του εμπορικού δικαί¬ 
ου . Οργάνωση της εμπορικής δράσης από άποψη εσωτε¬ 
ρικού και διεθνούς δικαίου (2 διδακτικές ώρες καθ’ εβδο¬ 
μάδα). 

2. Η εμπορική επιχείρηση {2 διδακτικές ώρες καθ’ εβ- 
βδομάδα). 

3. Ζητήματα δικαίου εταιριών (2 διδακτικές ώρες καθ 
εβδομάδα). 

Β' Εξάμηνο 

1. Συλλογικές διαδικασίες (ζητήματα πτωχευτικής και εξυ¬ 
γιαντικής διαδικασίας - 2 διδακτικές ώρες καθ' εβδομάδα). 

2. Ζητήματα βιομηχανικής ιδιοκτησίας και ανταγωνι¬ 
σμού (2 διδακτικές ώρες καθ’ εβδομάδα). 

3. Ζητήματα εμπορικών συμβάσεων (εμπορευματικών 
και υπηρεσιών). Περιλαμβάνονται (ενδεικτικά) χρηματο¬ 
οικονομικές συμβάσεις, συμβάσεις μεταφοράς, οικονο- 
μικκής χρησιμοποίησης πλοίου, ασφαλιστικές συμβάσεις 
- 2 διδακτικές ώρες καθ’ εβδομάδα). 

Γ Εξάμηνο 

Σύνταξη ειδικής διπλωματικής εργασίας στο πιο πάνω 
γνωστικό αντικείμενο του Π.Μ.Σ. υπό την επίβλεψη ενός 
από τους διδάσκοντες και υποστήριξής της ενώπιον τρι¬ 
μελούς επιτροπής διδασκόντων. 

II. ΕΡΓΑΤΙΚΟ ΔΙΚΑΙΟ 

Α' Εξάμηνο 

1. Η δυναμική των πηγών του εργατικού δικαίου (3 δι¬ 
δακτικές ώρες καθ’ εβδομάδα). 

2. Προβλήματα ισορροπίας και οριοθέτησης Συλλογι¬ 
κής Αυτονομίας και Κρατικού Παρεμβατισμού (3 διδακτι¬ 
κές ώρες καθ' εβδομάδα). 

Β' Εξάμηνο 

1. Ειδικά θέματα απότο δίκαιο της εκμετάλλευσης (3 δι¬ 
δακτικές ώρες καθ’ εβδομάδα). 

2. Διεθνές Κοινοτικό Εργατικό Δίκαιο (3 διδακτικές ώ¬ 
ρες καθ’ εβδομάδα. 

Γ Εξάμηνο 

Σύνταξη ειδικής διπλωματικής εργασίας στο πιο πάνω 
γνωσπκό αντικείμενο του Π .Μ.Σ. και υποστήριξη ενώπιον 
τριμελούς επιτροπής διδασκόντων. 

III. ΠΟΛΙΤΙΚΗ ΔΙΚΟΝΟΜΙΑ 

Α' Εξάμηνο 

1. Γενική θεωρία του δικονομικού δικαίου, Τα συνταγ¬ 
ματικά θεμέλια του δικονομικού δικαίου (3 διδακτικές ώ¬ 
ρες καθ’ εβδομάδα). 


2. Η διεθνής διάσταση του δικονομικού δικαίου (3 διδα¬ 
κτικές ώρες καθ’ εβδομάδα. 

Β' Εξάμηνο 

1, Η δικαστική απόφαση ως δικαιοδοτική κρίση και ως 
εκτελεστός τίτλος (3 διδακτικές ώρες καθ’ εβδομάδα). 

2. Επίκαιρα ζητήματα της Πολιτικής Δικονομίας (3 διδα¬ 
κτικές ώρες καθ’ εβδομάδα). 

Γ Εξάμηνο 

Σύνταξη ειδικής διπλωματικής εργασίας στο πιο πάνω 
γνωστικό αντικείμενο του Π.Μ.Σ. και υποστήριξη ενώπιον 
τριμελούς επιτροπής διδασκόντων. 

IV. α. Το διδακτικό πρόγραμμα αναπροσαρμόζεται με α¬ 
πόφαση του Τομέα Β' Ιδιωτικού Δικαίου ύστερα από εισή¬ 
γηση του Διευθυντή του Π.Μ,Σ. και γνώμη της Επιτροπής 
Μεταπτυχιακών Σπουδών. 

β Οι διδακτικές μονάδες επηρεάζουν τη σημασία κάθε 
μαθήματος στην τελική βαθμολογία Σε κάθε εξαμηνιαίο 
μάθημα αντιστοιχούν δύο (2) διδακτικές μονάδες, ενώ σε 
κάθε ετήσιο τέσσερις (4). Στην ειδική διπλωματική εργα¬ 
σία αντιστοιχούν έξι (6) διδακτικές μονάδες 

Άρθρο 7 

Αριθμός εισακτέων 

Ο αριθμός των μεταπτυχιακών φοιτητών ανά κατεύθυν¬ 
ση δεν πρέπει να υπερβαίνει τους τριάντα (30). Σε περί¬ 
πτωση που οι αιτούντες υπερβαίνουν τον αριθμό αυτόν, ε¬ 
πιλέγονται οι 30 καλλίτεροι με κριτήρια, κατά σειρά, τη 
βαθμολογία στα μαθήματα του οικείου γνωστικού αντι¬ 
κειμένου, το βαθμό πτυχίου, το μέσο όρο βαθμολογίας 
στα μαθήματα του Τομέα Β Ιδιωτικού Δικαίου, την τυχόν 
ερευνητική δραστηριότητα του κάθε υποψηφίου και το 
βαθμό επάρκειας ξένων γλωσσών. 

Άρθρο 8 
Προσωπικό 

1. Τα μέλη Δ.Ε.Π. του Τομέα Β' Ιδιωτικού Δικαίου, ανερ- 
χόμενα σήμερα σε είκοσι πέντε (25) και αποτελούμενα ει¬ 
δικότερα από εννεα (9) καθηγητές, δυο (2) αναπληρωτές 
καθηγητές, εννέα (9) επίκουρους καθηγητές και πέντε (5) 
λέκτορες, θα καλύψουν τις διδακτικές και ερευνητικές α¬ 
νάγκες του Π.Μ.Σ. 

Βοηθοί μη διδάκτορες και επιστημονικοί συνεργάτες 
του Τομέα Β' Ιδιωτικού Δίκαιου, ανερχόμενοι σε τέσσερις 
(4), θα συνδράμουν τις εκπαιδευτικές και ερευνητικές α¬ 
νάγκες του προγράμματος. 

2. Με απόφαση του Τομέα Β' Ιδιωτικού Δικαίου, εγκρι- 
νόμενη από τη Γενική Συνέλευση Ειδικής Σύνθεσης του 
Τμήματος Νομικής, διδασκαλία μαθημάτων και ασκήσεις 
στο Π.Μ.Σ. μπορούν να αναλάβουν μέλη Δ.Ε.Π., ομότιμοι 
καθηγητές, επισκέπτες καθηγητές, ειδικοί επιστήμονες, 
ερευνητές αναγνωρισμένων ερευνητικών ιδρυμάτων κά¬ 
τοχοι διδακτορικού διπλώματος με επαρκή επιστημονική 
ή ερευνητική ή συγγραφική δραστηριότητα και επιστήμο¬ 
νες αναγνωρισμένου κύρους με εξειδικευμένες γνώσεις ή 
σχετική εμπειρία στο αντικείμενο του Π.Μ.Σ. 

Κατά την ίδια διαδικασία θα προτείνονται και οι απαραί¬ 
τητες συμβάσεις συνεργασίας με τρίτους, κατά την έν¬ 
νοια του άρθρου 12 παρ. 3 του Ν. 2083/92. 

Άρθρο 9 

Υλικοτεχνική Υποδομή 

Το παρόν Π.Μ.Σ. θα στηριχθεί στις βιβλιοθήκες των 
Σπουδαστηρίων Εμπορικού και Ναυτικού Δικαίου και του 

Εργατικού Δικαίου, τα οποία λειτουργούν στο ηλαίσιοτου 
Τομέα Β' Ιδιωτικού Δικαίου, καθώς και στις βιβλιοθήκες 
του Ινστιτούτου Δικονομικών Μελετών, το οποίο λειτουρ¬ 
γεί υπό την αιγίδα του Τμήματος Νομικής, και του Νομι¬ 
κού Σπουδαστηρίου που λειτουργεί στους κόλπους του ί¬ 
διου Τμήματος. Για τη διδασκαλία θα χρησιμοποιηθούν οι 
αίθουσες των Σπουδαστηρίων Εμπορικού και Εργατικού 
Δικαίου (ίπποκράτους 33,6ος όροφος) καθώς και η αίθου¬ 
σα του Ινστιτούτου Δικονομικών Μελετών (Σίνα 14, 7ος ό¬ 
ροφος). 

Επίσης το Π.Μ.Σ. θα στηριχθεί στην Κεντρική Βιβλιοθή¬ 
κη της Σχολής Νομικών. Πολιτικών και Οικονομικών Επι¬ 
στημών, της οποίας έχει αποφασιστεί ή ιδρύση. 

Άρθρο 10 

Διάρκεια λειτουργίας 

Το παρόν Π.Μ Σ. θα λειτουργήσει για χρονικό διάστημα 
δέκα (10), ετών με δυνατότητα ανανέωσης της λειτουρ¬ 
γίας τους κατά τους όρους του νόμου. 

Άρθρο 11 

Κόστος λειτουργίας 

1. Το κόστος υλικοτεχνικής υποδομής και λειτουργίας 
του Π.Μ.Σ. υπολογίζεται σε δύο εκατομμύρια πεντακό¬ 
σιες χιλιάδες (2.500.000) δραχμές ετησίως και αφορά α¬ 
μοιβές εξωτερικών συνεργατών που τυχόν θα προσλη- 
φθούν, δαπάνες υλικοτεχνικής υποδομής και ιδίως ε¬ 
μπλουτισμό βιβλιοθηκών, δαπάνες για τη χορήγηση μέχρι 
τεσσάρων (4) υποτροφιών, δαπάνες για αναλώσιμα κα¬ 
θώς και γενικές δαπάνες. 

2. Πηγές χρηματοδότησης θα είναι αποκλειστικά ο προ¬ 
ϋπολογισμός του Παν/μίου και οι τυχόν δωρεές τρίτων 
(φυσικών ή νομικών προσώπων). 

Άρθρο 12 

Μεταβατικές ρυθμίσεις 

1. Ρυθμίσεις που αναφέρονται σε εντάξεις των μέχρι την 
έκδοση του παρόντος μεταπτυχιακών φοιτητών γίνονται 
με απόφαση της Γενικής Συνέλευσης Ειδικής Σύνθεσης 
του Τμήματος Νομικής. 

2.0 Κανονισμός Μεταπτυχιακών Σπουδών θα ρυθμίζει, 
στο πλαίσιο της παρούσας, θέματα σχετικά ιδίως με την 
προκήρυξη επιλογής των μεταπτυχιακών φοιτητών, τους 
όρους και τη διαδικασία επιλογής τους, τη δεοντολογία 
και τον πειθαρχικό έλεγχο, την υποστήριξη των διπλωμα¬ 
τικών εργασιών και των διδακτορικών διατριβών, την α¬ 
πονομή των διπλωμάτων καθώς και κάθε άλλη λεπτομέ¬ 
ρεια σχετική με την εφαρμογή της παρούσας και γενικό¬ 
τερα με τις σπουδές Μέχρι να εκδοθεί ο Κανονισμός 
Μεταπτυχιακών Σπουδών, π Επιτροπή Μεταπτυχιακών 
Σπουδών θα ρυθμίζει τα θέματα αυτά. 

3. Η έναρξη λειτουργίας το Π.Μ.Σ. καθορίζεται με απόφα¬ 
ση της Συγκλήτου Ειδικής Σύνθεσης, ύστερα από εισήγηση 
της Γεν. Συνέλευσης Ειδικής Σύνθεσης του Τ μήματος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα. 21 Απριλίου 1999 

Ο ΥΠΟΥΡΓΟΣ 

ΓΕΡΑΣΙΜΟΣ ΑΡΣΕΝΗΣ 


Αριθ. Γ2/2193 (3) 

Εξετάσεις Μαθητών 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη 

1. Το Β.Δ. 490/63 ΦΕΚ 161/τ./ Α/24.7.68 «περί προαγω- 
γικών και απολυτηρίων εξετάσεων εις τα σχολεία Μέσης 
Εκπαιδεύσεως». 

2. Το Π.Δ. 191/92 ΦΕΚ 90.··τ. Α/2.6.92 «Τροποποίηση και 
συμπλήρωση διατάξεων που ρυθμίζουν θέματα Σχολείων 
Δευτεροβάθμιας Εκπαίδευσης. 

3. Το από 5.3.99 έγγραφο του Υπουργείου Παιδείας και 
Πολιτισμού της Κύπρου με θέμα «Συμμετοχή Κυπρίων μα¬ 
θητών μονίμων κατοίκων Ελλάδας στις Εισαγωγικές Εξε¬ 
τάσεις Κύπρου 1999». 

4. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του κρατικού 
προϋπολογισμού, εγκρίνουμε: 

Τη συμμετοχή των Κυπρίων μαθητών, μονίμων κατοίκων 
Ελλάδας, της Γ τάξης Λυκείου στις απολυτήριες εξετά¬ 
σεις Σεπτεμβρίου με την προϋπόθεση ότι Ιον θα το δη¬ 
λώσουν σε υπεύθυνη δήλωσή τους στο σχολείο που φοι¬ 
τούν πριν από την έναρξη των απολυτηρίων εξετάσεων 
και 2ον θα προσκομίσουν βεβαίωση από την Υπηρεσία ε¬ 
ξετάσεων του Υπουργείου Παιδείας και Πολιτισμού της 
Κύπρου ότι έλαβαν μέρος στις Εισαγωγικές εξετάσεις 
της Κύπρου 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2.1 Απριλίου 1999 

Ο ΥΠΟΥΡΓΟΣ 

ΓΕΡ. ΑΡΣΕΝΗΣ 
—- 4 - 

Αριθ. 190518 (4) 

Τροποποίηση της 191419/20.7.98 απόφασης του Υπουρ¬ 
γού Εργασίας και Κοινωνικών Ασφαλίσεων. 

Ο ΥΠΟΥΡΓΟΣ ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Εχοντας υπόψη: 

1. Τις διατάξεις: 

α) Του Ν. 1558/85 «Κυβέρνηση και Κυβερνητικά Όργανα, 
β) Του Ν.Δ. 212/69 «περί οργανώσεως και διοικήσεως 
του ΟΑΕΔ». 

γ) Του άρθρου 2 του Π. Δ/τος 359/97 (ΦΕΚ 240/Α; 
28.11.97) που αφορά τις προϋποθέσεις χορήγησης της 
Κάρτας Παραμονής περιορισμένης χρονικής διάρκειας 
σε αλλοδαπούς. 

2. Το αριθμ. 9100/1/33-μζ/17 3.99 έγγραφο της Αστ/κής 
Δ/νσης Κέρκυρας. 

3. Την αριθμ 191419/20.7 98 απόφαση του Υπουργού 
Εργασίας και Κοινωνικών Ασφαλίσεων με την οποία συ¬ 
γκροτήθηκε η Επιτροπή για τη χορήγηση Κάρτας Παραμο¬ 
νής περιορισμένης χρονικής διάρκειας σε αλλοδαπούς 
(Π.Δ. 359/97) της Νομαρχίας Κέρκυρας, η οποία τροποποι¬ 
ήθηκε με την αριθ. 191615/98 όμοια, αποφασίζουμε: 

Τροποποιούμε την αριθ. 191419/98 απόφασή μας όπως 
αυτή είχε τροποποιηθεί με την αριθ. 191615/98 όμοια, κα¬ 
τά το μέρος που αφορά τους εκπροσώπους της Αστ/κής 
Δ/νσης και ορίζουμε τον Καραβίδα Δημήτριο ως τακτικό 

μέλος και τον Μττινέρη Δημήτριο ως αναπληρωτή αυτού, 
σε αντικατάσταση των Δελλή Οδυσσέα και Δεσύλλα Α¬ 
ντωνίου, αντίστοιχα. 

Κατά τα λοιπά, ισχύει η αριθ. 191419/98 απόφασή μας, 
όπως αυτή τροποποιήθηκε με την αριθ. 191615/9Β όμοια. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Απριλίου 1999 

Ο ΥΠΟΥΡΓΟΣ 

ΜΙΛΤ. ΠΑΠΑΪΩΑΝΝΟΥ 
-— 

Αριθ. 08/ΔΤΑ/1558 (5) 

Σύσταση ιδίου νομικού προσώπου στην Κοινότητα Άνοι¬ 
ξης Ν. Αττικής με την επωνυμία «Πολιτιστικό και Αθλη¬ 
τικό Κέντρο «Ο ΗΣΙΟΔΟΣ». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦ. ΑΤΤΙΚΗΣ 
Έχοντας υπόψη: 

1. Τις διατάξεις του άρθρου 203 του Π. Δ/τος 410/95. 

2. Τις ρυθμίσεις του άρθρου 29Ατου Ν. 1558/85 που 
προσφέρθηκε με το άρθρο 27 του Ν. 2081/92 σχετικά με 
την υποχρέωση αναγραφής κάλυψης δαπάνης που συνε¬ 
πάγεται η έκδοση κάθε κανονιστικής πράξης. 

3. Τις διατάξεις του Ν. 2503/97 «Διοίκηση, Οργάνωση, 
Στελέχωση της Περιφέρειας, ρύθμιση θεμάτων για την 
Τοπική Αυτ/ση και άλλες διατάξεις (ΦΕΚ 107/30.5.97). 

4. Την αριθμ. 08/ΔΤΑ/οικ. 2509/10.10.97 απόφαση του 
Γενικού Γραμματέα Περιφέρειας για μεταβίβαση εξου¬ 
σίας υπογραφής εγγράφων με «εντολή Γενικού Γραμμα¬ 
τέα Περιφέρειας» στον Προϊστάμενο της Δ/νσης Τοπικής 
Αυτ/σης και Διοίκησης Ανατ. Αττικής. 

5. Την αριθμ. 7/99 απόφαση του Κοινοτικού Συμβουλίου 
της Κοινότητας Άνοιξης Αττικής, αποφασίζουμε: 

1. Σύσταση - Επωνυμία: 

Συστήνουμε στην Κοινότητα Άνοιξης του Νομού Αττι¬ 
κής ίδιο Νομικό Πρόσωπο με την επωνυμία «ΠΟΛΙΤΙΣΤΙΚΟ 
ΚΑΙ ΑΘΛΗΤΙΚΟ ΚΕΝΤΡΟ Ο ΗΣΙΟΔΟΣ» το οποίο διέπεται 
από τις σχετικές διατάξεις του Π. Δ/τος 410/95. 

2. Έδρα. 

Έδρα του νομικού αυτού προσώπου είναι η Κοινότητα 
Άνοιξης. 

3. Σκοπός. 

Σκοποί του νομικού προσώπου είναι: 

α) Η ανάπτυξη ενός πολιπστικού κινήματος όλων των 
κατοίκων της Άνοιξης με την δημιουργία των αναγκαίων 
και ικανών για αυτό προϋποθέσεων. 

β) Η διαμόρφωση συνειδήσεων ικανών να δημιουργή¬ 
σουν μια νέα κοινωνική συλλογικότητα με ανθρωποκε¬ 
ντρικό περιεχόμενο. 

γ) Η διάσωση και διατήρηση της ελληνικής πολιτιστικής 
κληρονομιάς και των παραδόσεων καθώς επίσης και η 
γνωριμία με την παγκόσμια πολιτιστική δημιουργία. 

δ) Η παροχή ίσων ευκαιριών διατήρησης της πνευματικής 
και πολιτιστικής κληρονομιάς όλων των εθνικοτήτων που 
ζουν και εργάζονται στα όρια της Κοινότητας Άνοιξης. 

ε) Η κατανόηση των επιστημονικών αρχών της συστημι- 
κής σχέσης του ανθρώπου με το φυσικοκοινωνικότου πε¬ 
ριβάλλον. 

στ) Η καλλιέργεια των πνευματικών, καλλιτεχνικών και 
σωματικών δυνατοτήτων των πολιτών. 

ζ) Η ανάπτυξη προγραμμάτων μαζικού αθληπσμού. 


η) Η καλλιέργεια φιλάθλου πνεύματος εντός και εκτός 
αθλητικών χώρων. 

θ) Η ανάπτυξη της συνεργασίας με φορείς {φυσικά ή νο¬ 
μικά πρόσωπα δημοσίου ή ιδιωτικού δικαίου) και συλλό¬ 
γους, το Υπ. Πολιτισμού, την ΓΓΑ, τις Ομοσπονδίες Αθλη¬ 
μάτων κ.λπ. που προωθούν τους παραπάνω σκοπούς και 
τέλος 

ε) Η ανέγερση Πολιτιστικού Κέντρου με αίθουσες πολ¬ 
λαπλών χρήσεων. 

Οι παραπάνω σκοποί του νομικού προσώπου επιτυγχά¬ 
νονται με τη δημιουργία και λειτουργία διαφόρων τμημά¬ 
των και με την πραγματοποίηση ποικιλλόμορφων δρα¬ 
στηριοτήτων και ενεργειών όπως: 

α) Κοινοτική - Σχολική βιβλιοθήκη, συμβατική και ηλε¬ 
κτρονική, με αναγνωστήριο και δανειστικό τμήμα που κα¬ 
λύπτει την ελληνική και ξένη βιβλιογραφία, 
β) Επιμορφωτικά σεμινάρια ποικίλλης θεματολογίας, 
γ) Οργάνωση εκδηλώσεων για την προβολή και διάδο¬ 
ση των επιστημών και τεχνών (διαλέξεις, περιοδικές εκ¬ 
θέσεις κ.λπ.). 

δ) Μόνιμο εκθετήριο έργων τέχνης (πινακοθήκη, γλυ¬ 
πτοθήκη κλπ.). 

ε) Θεατρικό τμήμα, κουκλοθέατρο, θέατρο σκιών, 
στ) Λέσχη κινηματογράφου γιατην προβολή έργων ποι¬ 
ότητας με συζητήσεις και αναλύσεις, Βραβεύσεις σκηνο¬ 
θετών, ηθοποιών κλπ. 
ζ) Λέσχη φωτογραφίας. 

η) Φιλαρμονική ορχήστρα, μουσικά συγκροτήματα, χο¬ 
ρωδία, οργάνωση δισκοθήκης κλπ. για την προβολή, διά¬ 
δοση και διδασκαλία της μουσικής, 
θ) Συγκρότημα λαϊκών χορών, 
ι) Περιβαλλοντικό τμήμα ποικίλλων δραστηριοτήτων σε 
συνεργασία με τα σχολεία της περιοχής. 

κ) Οργάνωση και ανάπτυξη κάθε είδους αθλητικής δρα¬ 
στηριότητας σε συνεργασία με τα σχολεία της περιοχής. 

λ) Οργάνωση και ανάπτυξη κάθε είδους αθλητικής δρα¬ 
στηριότητας (αθλητικές εκδηλώσεις, αγώνες, επιμορφω¬ 
τικά σεμινάρια, διαλέξεις, συζητήσεις κ.λπ.). 

μ) Λειτουργία και διαχείριση των αθλητικών εγκαταστά- 
εσων της Κοινότητας Άνοιξης. 

ν) Προγράμματα μαζικής άθλησης και αξιοποίηση των 
ήδη υπαρχόντων. 

ξ) Πρόσληψη του αναγκαίου κατάλληλου και ειδικευμέ¬ 
νου προσωπικού για την πραγματοποίηση των παραπάνω 
δραστηριοτήτων. 

ξ) Συγκρότηση επιτροπών γιατην διαμόρφωση εισηγή¬ 
σεων προς το Δ.Σ. του Κέντρου επί των συγκεκριμένων 
θεμάτων που αυτό ορίζει. 

4. Πόροι: 

Πόροι του νομικού προσώπου είναι: 
α) Η ετήσια επιχορήγηση του Πολιτιστικού και Αθληπ- 
κού κέντρου με 3.000.000 δρχ. 

β) Η επιχορήγηση και κάθε άλλη παροχή του Κράτους 
προς το Πολιτιστικό και Αθλητικό Κέντρο. 

γ) Οι κάθε είδους συνδρομές, εισφορές, δωρεές, κλη¬ 
ρονομιές και κληροδοσίες από οποιοδήποτε φυσικό ή νο¬ 
μικό πρόσωπο μετά από απόφαση του Δ.Σ. για την απο¬ 
δοχή του. 

δ) Κάθε έσοδο που προέρχεται από τη συμβολική χρη¬ 
ματική συμμετοχή αυτών, οι οποίοι κάνουν χρήση των 
πραγμάτων ή υπηρεσιών του νομικού προσώπου. 

ε) Κάθε έσοδο από την κινητή και ακίνητη περιουσία του 
και 

στ) Κάθε άλλη νόμιμη πρόσοδος, 

ΔΙΟΙΚΗΣΗ: 

Το νομικό πρόσωπο διοικείται από ενδεκαμελές Δ.Σ, το 
οποίο αποτελείται από: 

α) Τον Πρόεδρο της Κοινότητας ή έναν Κοινοτικο Σύμ 
βουλο ή ένα λαϊκό μέλος που ορίζεται από αυτόν ως Πρό¬ 
εδρος του Δ.Σ. του νομικού προσώπου. 

β) Δύο (2) Κοινοτικούς Συμβούλους που ορίζονται με α¬ 
πόφαση του Κοινοτικού Συμβουλίου. 

Σε περίπτωση ορισμού Κοινοτικού Συμβούλου ως Προ¬ 
έδρου του νομικού προσώπου, το Κ.Σ ορίζει έναν Κοιν. 
Σύμβουλο ως μέλος του Δ.Σ 

γ) Οκτώ (8) λαϊκά μέλη μη Κοινοτικούς Συμβούλους που 
ορίζονται με απόφαση του Κοινοτικού Συμβουλίου. Σε πε¬ 
ρίπτωση ορισμού Κοιν. Συμβούλου ως Προέδρου του νο¬ 
μικού προσώπου, το Κ.Σ. ορίζει εννέα (9) λαϊκά μέλη. 

Το Δ.Σ. στην πρώτη του συνεδρίαση εκλέγει τον Αντι¬ 
πρόεδρο. το Γραμματέα και τον Ταμία. 

Η θητεία των μελών του Δ.Σ. είναι διετής και ο ορισμός 
του γίνεται εντός του Ιανουάριου του πρώτου και του τρί¬ 
του έτους της θητείας του Κοινοτικού Συμβουλίου. 

Τα μέλη του Δ.Σ. πρέπει να είναι μόνιμοι κάτοικοι ή Δη¬ 
μότες Άνοιξης. 

Η συγκρότηση, η λειτουργία και οι αρμοδιότητες των 
οργάνων διοίκησης, η οργάνωση, η λειτουργία, ή η δια¬ 
χείριση και η εποπτεία του Νομικού Προσώπου διέπονται 
από τις προβλεπόμενες από τον Δημοτικό και Κοινοτικό 
Κώδικα διατάξεις. 

Το νομικό πρόσωπο εκπροσωπείται στα δικαστήρια και 
σε κάθε αρχή από τον Πρόεδρο του Δ,Σ. και όταν αυτός 
κωλύεται ή απουσιάζει από τον Αντιπρόεδρο ή το Γραμ¬ 
ματέα. 

ΑΚΡΟΤΕΛΕΥΤΙΑ ΔΙΑΤΑΞΗ - 
ΚΑΛΥΨΗ ΔΑΠΑΝΗΣ 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπ/σμού της Κοινότητας Άνοιξης 
ύψους 3.000.000 δρχ. για το τρέχον έτος και για κάθε ε¬ 
πόμενο οικονομικό έτος. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Παλλήνη, 20 Απριλίου 1999 

Με εντολή Γ εν. Γραμματέα Περιφέρειας 
Ο Προϊστάμενος 
ΑΘ. ΤΑΓΑΡΗΣ 

-Φ- 

Αριθ.2943 (6) 

Τροποποίηση της συστατικής πράξης «Σχολικής Επιτρο¬ 
πής Δημοτικού Σχολείου & Νηπιαγωγείου» της πρώην 
Κοινότητας Γυμνού Ν, Αργολίδας. 

Ο ΓΕΝΙΚΟΣ ΓΡΑΜ. ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Εχοντας υπόψη: 

1. Γις διατάξεις του άρθρου 5 του Ν. 1894/90, «Για την 
Ακαδημία Αθηνών και άλλες εκπαιδευτικές διατάξεις·». 


2. Τις διατάξεις του άρθρου 203 του Δημοτικού & Κοι¬ 
νοτικού Κώδικα (Π.Δ. 410/95). 

3 Τις διατάξεις του άρθρου 27 του Ν. 2081/92 με τις ο¬ 
ποίες προστέθηκε νέο άρθρο 29Α στο Ν. 1558/85 «Κυ¬ 
βέρνηση και Κυβερνητικά όργανα», 

4. Την 35/99 απόφαση του Δημοτικού Συμβουλίου Λυρ- 
κείας με την οποία τροποποιείται η 52/90 απόφαση του 
Κοινοτικού Συμβουλίου της πρώην Κοινότητας Γ υμνού, α¬ 
ποφασίζουμε: 

Τροποποιούμε: 1)Τηνπαρ. 1 της Α8659/10.8.1990 πρά¬ 
ξης μας με την οποία έγινε η σύσταση, στην πρώην Κοι¬ 
νότητα Γ υμνού ίδιου νομικού Προσώπου με την επωνυμία 
«Σχολική Επιτροπή Δημοτικού Σχολείου & Νηπιαγωγεί¬ 
ου» ως προς την επωνυμία ως εξής: 

Συνιστούμε στο Δήμο Λυρκείας Νομού Αργολίδας ίδιο 
Νομικό Πρόσωπο με την επωνυμία «Σχολική Επιτροπή Δη¬ 
μοτικού Σχολείου & Νηπιαγωγείου Δημ. Διαμερ. Γυμνού. 

2. Την παραπάνω απόφαση ως προς τα σημεία που α- 
ναφέρειυι «Κοινότητα, Κοινοτική περίοδο, Πρόεδρος 
Κοινότητας, Κοινοτικός σύμβουλος και Κοινοτικό συμ¬ 
βούλιο, μετατρέπονται αντίστοιχα σε Δήμος, Δημοτική πε¬ 
ρίοδο, Δήμαρχος, Δημοτικός σύμβουλος και Δημοτικό 
συμβούλιο. 

Κατά τα λοιπά ισχύει όπως έχει η τροποποιούμενη συ¬ 
στατική πράξη. 

Κάλυψη Δαπάνης 

Από τις διατάξεις αυτής της απόφασης δεν προκαλείται 
δαπάνη σε βάρος του προϋπολογισμού του Νομικού 
Προσώπου, -«Σχολική Επιτροπή Δημοτικού Σχολείου και 
Νηπιαγωγείου Δημ. Διαμερίσματος Γυμνού «Δήμου Λυρ¬ 
κείας» ούτε του οικείου ΟΤΑ. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 


Ναύπλιο, 19 Απριλίου 1999 

Με εντολή Γεν. Γραμ. Περιφέρειας 
Η Διευθύντρια 
Γ. ΠΑΠΑΠΑΝΑΓΙΩΤΟΥ 

-Φ- 

ΔΙΟΡΘΩΣΕΙΣ ΣΦΑΛΜΑΤΩΝ 

(7) 

Στην Β7/110/12.3.99 Υπουργική απόφαση (ΦΕΚ 280/ 
31.3.99/Β") διορθώνεται το θέμα ως εξής: αντί του εσφαλ¬ 
μένου «Καθορισμός του αριθμού των παρεχόμενων θέσε¬ 
ων για φοιτητές προπτυχιακού επιπέδου.» τίθεται το 

σωστό «Καθορισμός του αριθμού.για φοιτητές προ¬ 
πτυχιακού και μεταπτυχιακού επιπέδου.». 

(Από το ΥΠΕΓΙΘ) 

